บลจ.กสิกรเฟ้นหาตราสารหนี้4ทวีป
บลจ.กสิกรไทย ลุย 4 ทวีป เฟ้นตราสารหนี้เข้า 3 กองทุนใหม่ ผลตอบแทน 2.83.15% ต่อปี
13 มี.ค. 2556

บลจ.กสิกรไทย ลุย 4 ทวีป เฟ้นตราสารหนี้เข้า 3 กองทุนใหม่ ผลตอบแทน 2.83.15% ต่อปี 
นายนาวิน อินทรสมบัติ ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บริษัทจะเสนอขายกองทุนตราสารหนี้ต่างประเทศประเภทกำหนดอายุโครงการจำนวน 3 กองทุน ตั้งแต่อายุ 3 เดือน 6 เดือน และ 1 ปี พร้อมนโยบายป้องกันความเสี่ยงจากอัตราแลกเปลี่ยนทั้งจำนวน เสนอขายวันที่ 1218 มี.ค. 2556 
สำหรับกองทุนเปิดเค ตราสารหนี้ 3 เดือน ซีเอช (KFI3MCH) โอกาสรับผลตอบแทนหลังหักค่าใช้จ่ายที่ 2.8% ต่อปี กองทุนเปิดเค ตราสารหนี้ 6 เดือน บีอี (KFI6MBE) ประมาณการผลตอบแทนหลังหักค่าใช้จ่ายที่ 3% ต่อปี และกองทุนเปิดเค ตราสารหนี้ต่างประเทศ 1 ปี บีเค (KFF1YBK) ประมาณการผลตอบแทนหลังหักค่าใช้จ่ายที่ 3.15% 
นอกจากนี้ กองทุนจะกระจายการลงทุนในตราสารหนี้และเงินฝากทั่วโลกในสหรัฐอเมริกา รัสเซีย ฮ่องกง กาตาร์ บราซิล แอฟริกาใต้ สหรัฐอาหรับเอมิเรตส์ โดยกองทุน KFI3MCH สำหรับตราสารที่กองทุนเปิดเค ตราสารหนี้ 3 เดือน ซีเอช (KFI3MCH) จะลงทุนในเบื้องต้นในตราสารหนี้ Safeway Inc., ประเทศสหรัฐ (BBB/S&amp;P) ตราสารหนี้ ธนาคารซีไอเอ็มบี ไทย (AA(tha)/Fitch) ตั๋วแลกเงิน บริษัท อยุธยา แคปปิตอล ออโต้ ลีส (A+/TRIS) และเงินฝาก Commercial Bank of Qatar, ประเทศกาตาร์ (A/Fitch) และเงินฝากธนาคารทิสโก้ (A/TRIS) 
กองทุน KFI6MBE จะลงทุนในตราสารหนี้ Itau Unibanco S.A., ประเทศบราซิล (BBB+/Fitch) ตั๋วแลกเงิน Sberbank, ประเทศรัสเซีย (BBB/Fitch) ตราสารหนี้ ธนาคารซีไอเอ็มบี ไทย และที่เหลือจะลงทุนในเงินฝากของ Commercial Bank of Qatar, ประเทศกาตาร์ และเงินฝาก Bank of China, สาขาฮ่องกง
สำหรับกองทุน KFF1YBK จะลงทุนในตราสารหนี้ Standard Bank of South Africa, ประเทศแอฟริกาใต้ (BBB+/Fitch) ตราสารหนี้ Banco Santander S.A., ประเทศบราซิล (BBB/Fitch) ตั๋วแลกเงิน Sberbank, ประเทศรัสเซีย (BBB/Fitch) และเงินฝาก Union National Bank, ประเทศสหรัฐอาหรับเอมิเรตส์ (A+/Fitch) และเงินฝาก Commercial Bank of Qatar 
นอกจากนี้ บริษัทเปิดขายกองทุนเปิดเค คุ้มครองเงินต้น ตราสารหนี้ไทย 3 เดือน บีวาย (KPPTF3MBY) เน้นลงทุนพันธบัตรรัฐบาลไทย ผลตอบแทน 2.6% ต่อปี 
บลจ.ธนชาต เปิดขายกองทุนเปิดธนชาตตราสารหนี้ต่างประเทศ (TFixFIF1Y5) วันที่ 1218 มี.ค.นี้ ระยะเวลาลงทุน 1 ปี ผลตอบแทนประมาณ 3.15%